കോടഞ്ചേരിയില് വഴിയോര വിശ്രമകേന്ദ്രം ഉദ്ഘാടനം ചെയ്തു കോടഞ്ചേരി: കോടഞ്ചേരി ഗ്രാമപഞ്ചായത്ത് 202021 വാര്ഷിക പദ്ധതിയില് ഉള്പ്പെടുത്തി നടപ്പാക്കിയ വഴിയോര വിശ്രമകേന്ദ്രം ടേക്ക് എബേക്ക് കംഫര്ട്ട് സ്റ്റേഷന് കെട്ടിടത്തിന്റെ ഉദ്ഘാടനം ലിന്റോ ജോസഫ് എംഎല്എ നിര്വഹിച്ചു. ഗ്രാമ പഞ്ചായത്ത് പ്രസിഡന്റ് അലക്സ് തോമസ് ചെമ്ബകശ്ശേരി അധ്യക്ഷത വഹിച്ചു. ചടങ്ങില് ജനകീയാസൂത്രണ രജത ജൂബിലി ആഘോഷങ്ങളുടെ ഭാഗമായി 1995 മുതല് 2020 വരെയുള്ള കാലയളവിലെ ജനപ്രതിനിധികളെ ആദരിച്ചു. ജില്ലാ പഞ്ചായത്ത് മെമ്ബര്മാരായ ബോസ് ജേക്കബ്, അംബിക മംഗലത്ത്, ബ്ലോക്ക് മെമ്ബര് റോയ് കുന്നപ്പള്ളി, പഞ്ചായത്ത് വൈസ് പ്രസിഡന്റ് ലിസി ചാക്കോ,പഞ്ചായത്ത് സെക്രട്ടറി ഗിരീഷ് കുമാര്, സ്റ്റാന്ഡിംഗ് കമ്മിറ്റി ചെയര്മാന്മാരായ ജോസ് പെരുമ്ബള്ളി, സിബി ചിരണ്ടായത്, റിയാനസ്, വാര്ഡ് മെമ്ബര്മാരായ ചിന്ന അശോകന്, ജോര്ജുകുട്ടി വിളക്കുന്നേല്, വാസുദേവന് ഞാറ്റുകാലയില്, ആഗസ്തി വെട്ടിക്കാമലയില്, ബിന്ദു ജോര്ജ്, ജമീല അസീസ്, റീന സാബു എന്നിവര് സന്നിഹിതരായി . ജില്ലയിലെ പ്രധാന ടൂറിസം കേന്ദ്രമായ കോടഞ്ചേരിയില് സ്വദേശത്തുനിന്നും, വിദേശത്തുനിന്നും എത്തുന്ന വിനോദ സഞ്ചാരികള്ക്കുകൂടി ഉപകാരപ്പെടുന്ന അത്യാധുനിക സൗകര്യങ്ങളോടുകൂടിയാണ് കെട്ടിട നിര്മാണം പൂര്ത്തീകരിച്ചത്. ഭിന്നശേഷിക്കാര്ക്ക് ഉപയോഗിക്കാവുന്ന ശുചിമുറി, മുലയൂട്ടുന്ന അമ്മമാര്ക്കുള്ള ഫീഡിംഗ് റൂം, ക്ലോക്ക് റൂം, കഫ്റ്റേരിയ, വിശ്രമകേന്ദ്രം തുടങ്ങിയ സൗകര്യങ്ങളും ഇതില് ഒരുക്കിയിട്ടുണ്ട്.